《八音诗》
唐代·权德舆

金谷盛繁华，凉台列簪组。石崇留客醉，绿珠当座舞。

丝泪可销骨，冶容竟何补。竹林谅贤人，满酌无所苦。

匏居容宴豆，儒室贵环堵。土鼓与污尊，颐神则为愈。

革道当在早，谦光斯可取。木雁才不才，吾知养生主。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。